Data was extracted from:https://www.infomed.co.il/drugs/indomethacin/

המומחים של
Info
med
מסבירים:
אינדומתאצין הוא
נוגד-דלקת לא-סטרואידי
, המפחית כאב, קשיון ודלקת.
אינדומתאצין משמש לטיפול במצבי דלקת הכוללים
דלקת פרקים שגרונית
, דלקת וקשיון החוליות, דלקת ניוונית של הפרקים, התקפים חריפים של
שיגדון
, דלקת הכסת (
בורסיטיס
) ודלקת הגיד. לעיתים משתמשים בתרופה זו לטיפול במחלת לב שנקראת
patent ductus arteriosus
המופיעה אצל פגים.
לאינדומתאצין מספר תופעות לוואי העלולות להיות חמורות, והכוללות התכייבות ודימום בדרכי העיכול, כאב ראש חזק וסחרחורת, והוא עלול להסוות תסמינים של זיהום. לא רצוי לתת תרופה זו לאנשים עם תיפקוד כלייתי לקוי.
אין להשתמש בתרופה זו במצב בעיות חמורות בכבד, בכליה, או בלב, וכן במצבי רגישות לאספירין, איבופרופן או תרופות אחרות מקבוצת נוגדי דלקת שאינם סטרואידים, או בעת נטילתם של נוגדי דלקת לא סטרואידים, בשלושת החודשים האחרונים להריון, ובהנקה. כאשר יש עבר של ארועי כיב קיבה או דימום מעיים, או במצב נפיחות של הפנים, השפתיים, הלשון או הגרון.
צילום: shutterstock
מידע על התרופה
אופן נטילת התרופה
קפסולות
תדירות וזמן נטילה
כמוסות רגילות: 2-4 פעמים ביום עם האוכל;
טווח המינון
מבוגרים: 50-200 מ"ג ליום.
תחילת ההשפעה
שיכוך חלקי של הכאב מורגש תוך 2-4 שעות. עשויים לחלוף 4 שבועות עד שתורגש ההשפעה הנוגדת-דלקת במלואה.
משך ההשפעה
שיכוך חלקי של הכאב מורגש תוך 2-4 שעות. עשויים לחלוף 4 שבועות עד שתורגש ההשפעה הנוגדת-דלקת במלואה.
מנה שנשכחה
יש לקחת מייד כשנזכרים. אם צריך לקחת את המנה הבאה תוך שעתיים , קח מנה אחת עכשיו ודלג על המנה הבאה.
הפסקת התרופה
אין להפסיק את התרופה בלי להיוועץ ברופא, התסמינים עלולים לחזור.
מינון עודף
סביר להניח שמנה עודפת מקרית לא תגרום בעיות מיוחדות. מנות עודפות גדולות עלולות לגרום כאב ראש, כאב בטן, סחרחורת, נמנום, בלבול ובחילה, פרכוסים, צלצולים באזניים, כשל כלייתי, נזק כבדי. יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
יש ליטול את התרופה אחרי האוכל או עם הארוחה.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
יש לבחון את השפעת השימוש בתרופה טרם הנהיגה. במטופלים מסוימים, עלולה לגרום לסחרחורת, נמנום, עייפות, סחרור, ורטיגו או הפרעות ראיה.
הריון
אין ליטול אינדומתאצין ב-3 החודשים האחרונים להריון. ב-6 החודשים הראשונים להריון, יש להתייעץ עם הרופא. לתכשיר זה קיימת תופעת לוואי אפשרית של פגיעה כלייתית בעובר ומיעוט מי שפיר החל משבוע 20 להריון. מומלץ להימנע משימוש בתכשירים ממשפחת נוגדי הדלקת לא סטרואידליים (NSAID)  החל משבוע 20 להריון. יש להתייעץ עם רופא, במידת הצורך.
הנקה
ניתן לקחת תחת פיקוח רפואי. אין עדות לסיכון לתינוק.
תינוקות וילדים
התרופה אינה מיועדת לילדים.
קשישים
ייתכן שיהיה צורך בהפחתת המינון. הסיכון לתופעות לוואי, בעיקר בקיבה, הוא גבוה יותר.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת כבד
מחלת כליה
כיב עיכולי
דלקת הושט
מחלת לב
יתר לחץ דם
אפילפסיה (כפיון)
מחלת פארקינסון, אסתמה, הפרעה פסיכיאטרית
דימום, בעיות בקרישת דם
אלרגיה לאספירין
נטילת תרופות אחרות
מחלת רקמת חיבור
זיהום או קבלת טיפול נגד זיהום
תכנון הריון או ברור בעיות פוריות
סיכון ממנת יתר
בינוני
סיכון מפיתוח תלות
נמוך
תופעות לוואי
הפרעות בדרכי העיכול הן תופעות-לוואי שכיחות. כאבי ראש, תרדמה ודיכאון נדירים יותר. אם מבחינים בצואה שחורה או דמית יש לדווח לרופא מייד. במקרים נדירים עלולה התרופה לגרום לירידה בתאי הדם הלבנים ובטסיות הדם
.
תופעות לוואי המחייבות את הפסקת השימוש ופנייה לרופא: צואה דמית או שחורה, הקאה דמית, תגובה אלרגית, קשיי עיכול, צרבת, כאבים, קשיון צווארי, חוסר התמצאות במיוחד במטופלים עם מחלה אוטואימונית. סוכר, חלבון או דם בשתן, שינוי בתפקודי כבד, אובדן תיאבון, אנורקסיה, אי נוחות בטנית, שתן כהה והצהבת העור ולובן העין, שינוי ברמת סוגים שונים של תאי דם שעלול לגרום לדימום, לפציעות, לחום, לזיהומים תכופים ולכאבי גרון.
דימום מהאף, קרישת דם בגוף, הפרעות בספירת דם, ירידה בייצור תאי דם, צלצולים באוזניים, הפרעות שמיעה לרבות חרשות במקרים נדירים. דלקת בעצב הראיה שעלולה לגרום לאובדן ראיה פתאומי או לכאב בתנועת העין. דלקת לבלב שעלולה לגרום לכאב חמור בבטן ובגב. דימום נרתיקי. תופעות עוריות חמורות כמו שלפוחיות אדומות, קשקשיות או מתקלפות בעור, פריחה חמורה.
פרטי תגובה עם תרופות אחרות
הערה כללית: אינדומתאצין מגיב עם תרופות רבות, ותגובה זו מגבירה את הסיכון לדימום או להיווצרות כיב עיכולי. תרופות אלה כוללות נוגדי-קרישה הנלקחים דרך הפה, קורטיקוסטרואידים, נוגדי-דלקת לא סטרואידים אחרים, פרובנציד ואספירין.
ליתיום : אינדומתאצין עלול להעלות את רמת תרופה זו בדם.
תרופות להורדת לחץ דם ותרופות משתנות: אינדומתאצין עלול להפחית את השפעותיהן החיוביות של תרופות אלה.
מתוטרקסאט: אינדומתאצין מעלה את ריכוזו ואת הסיכון לרעילות.
תרופות נגד קרישת דם או תרופות לטיפול במחלות לב כמו קפטופריל וליזינופריל, מעכבי ACE דוקסזוסין ופראזוסין, חסמי אלפא, אטנולול ופרופרנולול- חסמי בטא, קנדסרטן ולוסרטן, הידראלאזין, ניפדיפין, פנטוקסיפילין או דיגוקסין.
מדללי דם כמו קומרינים, הפרין, פנינדיון וורפארין.
נוגדי דיכאון ממשפחת SSRI.
פניטואין- לטיפול באפילפסיה, דיאזפם- לחרדה, קשיי שינה, גמילה מאלכוהול, פרכוסים ועוויתות שרירים.
מטפורמין או סולפוניל-אוראה כמו: גליקלאזיד לסוכרת.
ציקלוספורין או טקרולימוס או מורומונאב-CD3 למניעת דחיית השתלות.
הלופרידול- תרופה אנטי פסיכוטית.
זאלסיטאבין, ריטונאביר או זידובודין לטיפול בזיהומים ויראליים.
פנטוקסיפילין- למחלת כלי דם וכיבים ברגליים.
סותרי חומצה- להקלה על צרבת.
בקלופן, מרפה שרירים.
דסמופרסין להרטבת לילה.
חומצה טילודרונית לטיפול במחלות עצם.
השפעת שימוש ממושך
שימוש ממושך באינדומתאצין מגביר את הסיכון של דימום מכיבים עיכוליים ובמעי.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא